Parlamentul României

Comisia pentru agricultură, silvicultură, industrie alimentară şi servicii  specifice
                               Bucureşti, 16.05.2000

                               Nr.253/XVIII/4

Către,

Comisia pentru administraţie publică, 

amenajarea teritoriului şi echilibru ecologic 

AVIZ

asupra propunerii legislative privind restituirea către comune şi oraşe 

a bălţilor şi lacurilor aflate pe teritoriul lor de administrare


În conformitate cu prevederile art. 86 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu propunerea legislativă privind restituirea către comune şi oraşe a bălţilor şi lacurilor aflate pe teritoriul lor de administrare, transmisă cu adresa nr. 1 din 6 aprilie 2001.

În urma dezbaterilor asupra propunerii legislative sus menţionată, în şedinţa din 16 mai 2001, membrii Comisiei au hotărât – cu majoritate de voturi - ca aceasta să fie avizată negativ pentru următoarele motive:

1. Situaţia juridică a lacurilor şi bălţilor este reglementată de Legea nr.213/1998;

2. Legea nr.192/2001 privind fondul piscicol, pescuitul şi acvacultura reglementează toate aspectele privind exploatarea raţională a fondului piscicol şi dezvoltarea pisciculturii, asigurând şi bazinelor piscicole deţinute de consiliile locale o exploatare corespunzătoare.


Prezenta propunere legislativă face parte din categoria legilor organice.

